Som svar til Bianca.

At nogen "kan mærke det på egen krop" er altså ikke et bevis på noget som helst. Der er også mange, der tror at grundvandets strømme under dit hjem påvirker dit helbred... Studiet med rotter fra USA kan ikke bruges til at bevise andet end at hvis man får MEGET mere stråling end de tilladte doser kan man tage skade af det.

Hvordan tænker du, at Kræftens Bekæmpelse eksempelvis har økonomiske interesser i det? Eller sundhedsstyrelsen?

Når alt det er sagt vil jeg sige, som jeg har prøvet at sige mange gange i denne debat, at jeg gerne ser mere forskning. Men modstanderne er gået fuldstændigt i selvsving og kaster om sig med konspirationsteorier og udokumenterede påstande (jeg er for eksempel også købt og åbenbart ligeglad med at jeg får hjernekræft) og det er simpelthen ikke troværdigt eller rimeligt.